[{"text_idx": "#000001", "text": "Emotsioonid on ta\u0308iskasvanute jaoks nagu kutsumata ku\u0308lalised, kes end ikka sisse pressivad. Nagu Okasroosikese muinasjutust see 13. tark, keda keegi ei oodanud ning kes toreda peo pekki keeras. Veider siis, et need samad ta\u0308iskasvanud, kes ha\u0308benevad, kui neil endal pisar silma tuleb, peavad hakkama lastele o\u0303petama, et ko\u0303ik tunded on tegelikult okeid... Ei ole ju!"}, {"text_idx": "#000002", "text": "Ega lapsed rumalad pole, nad saavad aru ku\u0308ll, mis tegelikult on okei ja mis mitte. Ta\u0308iesti selge on see, et suured tunded pole ta\u0308iskasvanutele okei, isegi kui nad pu\u0308u\u0308avad oma ja\u0308reltulijatele muud va\u0308ita. Emotsionaalsusele ei vaadata pigem ha\u0308sti, nii tunnen ma."}, {"text_idx": "#000003", "text": "Mo\u0303nda aega tagasi osalesin Tanel Ja\u0308ppineni kursusel \"Teadlik teejuht lapse tunnete maailmas\", mis mulle va\u0308ga meeldis. See julgustas vanemaid oma lapse ko\u0303rval olema ning aitama teda suure tunde sees. Selgitati, mis toimub lapse ajus, kuidas see areneb. Tunde eest ei pea a\u0308ra jooksma, ei pea pakkuma kiiresti mo\u0303nda uut tegevust ta\u0308helepanu juhtimiseks. N-o\u0308 la\u0308bielamine vo\u0303tab ku\u0308ll omajagu rohkem aega kui ta\u0308helepanu tundest mo\u0308o\u0308da juhtimine, kuid Ja\u0308ppineni seletus selle vajalikkusest ko\u0303las va\u0308ga loogiliselt. Nii o\u0303pib laps ennast mo\u0303istma ja oma tundega toime tulema, mitte seda eirama, alla suruma, kompenseerima. Mina saan talle selle va\u0308ltel na\u0308idata, et olen ikkagi olemas, isegi kui tunne on raske, meeleolu rusuv. Ma olen ikka siin, olen avatud ja armastan teda. Ko\u0303lab nii ha\u0308sit!"}, {"text_idx": "#000004", "text": "Veel o\u0303ppisin ma, et paha tuju ja nutmine on ka okei. Lapsel vo\u0303ib olla paha tuju ja mina ei pea seda kukerpallitades vo\u0303i muud moodi vo\u0303imeldes ilmtingimata a\u0308ra vo\u0303tma. Minu u\u0308lesanne vanemana ei ole tagada, et mu laps kunagi ei nutaks, oleks alati ro\u0303o\u0303mus. Ta ei ole robot. Laps peab saama oma tundeid va\u0308lja elada. Ja nutmine vo\u0303ib olla va\u0308ljundiks. Probleem on siis, kui sellest saab lo\u0308o\u0308mine vo\u0303i loopimine. Aga seni, kuni ta oma paha tujuga kellegile teisele liiga ei tee, siis olgu pealegi. Mina olen ikka olemas."}, {"text_idx": "#000005", "text": "Seda ko\u0303ike teades on ikkagi lapse paha tuju vo\u0303i nutuhooga raske leppida. See kohe segab ja ha\u0308irib. Tahaks lahendust pakkuda vo\u0303i o\u0308elda, et mis sa ikka virised. Mo\u0303nikord tahaks selle tunde eest a\u0308ra joosta, selle kuskile teise tuppa sulgeda. Aga see teeks niigi endaga ha\u0308das olevale va\u0308iksele puntrale veel rohkem haiget."}, {"text_idx": "#000006", "text": "Miks see ikkagi nii va\u0308ga ha\u0308irib, kui ma tean, kuidas lapse aju areneb ja isegi saan aru, miks ta nutab. Et tal ei ole hingematvat fu\u0308u\u0308silist valu, vaid talle lihtsalt ei meeldi ootamatud muutused, tohututesse talveriietesse toppimine on stressirohke vo\u0303i trepist minek maailma suurim va\u0308ljakutse. Kuidas ma tema nutule sellest hoolimata reageerin? Olen ta\u0308hele pannud, et enamasti see kas a\u0308rritab vo\u0303i va\u0308hemalt ha\u0308irib mind. Ja kuigi ma u\u0308ritan rahulikuks ja\u0308a\u0308da ja seda varjata, siis pa\u0308ris tihti see ei o\u0303nnestu. Ja minu a\u0308rritumine a\u0308rritab veel rohkem juba a\u0308rritunud last."}, {"text_idx": "#000007", "text": "Ent tegelikult ka loogiline. Arvestades, kui ha\u0308sti olen ma iseenda emotsioone o\u0303ppinud alla suruma, siis kuidas saangi rahulikuks ja\u0308a\u0308da, kui keegi minu la\u0308heduses lohutamatult nutta tahab. Ma hakkan igasugu asju va\u0308lja mo\u0303tlema, et seda nuttu vaigistada. Po\u0303lvkond, kes on mind kasvatanud, on ise pidanud veelgi rohkem oma emotsioone alla suruma. Keskkonnas, kus neid omakorda kasvatati, polnud lihtsalt emotsioonidele nii palju ruumi. Paiguti oli vaja lihtsalt ellu ja\u0308a\u0308da. Nii me alles kompame ko\u0303ik koos seda tunnete tervislikku va\u0308ljaelamise oskust. Ja lapsed, kellel filter veel puudub, on parimad o\u0303petajad."}, {"text_idx": "#000008", "text": "Lastega koos o\u0303pin ka mina, et ko\u0303ik tunded ongi pa\u0308riselt okeid. Iga kord kui keegi riideid selga pannes nutab vo\u0303i trepist u\u0308les tulemisest keeldub, palun ma iseendal rahulikuks ja\u0308a\u0308da. Sest halba tunnet vo\u0303ib ta endast la\u0308bi lasta ning va\u0308ikelapsel puudub muu oskus, kui seda va\u0308ga ha\u0308a\u0308lekalt va\u0308ljendada. Mul aga puudub vahel u\u0308leu\u0308ldse oskus seda va\u0308ljendada. Nii matan ma selle tunde enda sisse kuni see u\u0308kskord mu\u0308rinaga veerema hakkab. Ma u\u0308tlen endale rahu, kui va\u0308ikelaps mulle ja\u0308rjest 10x teatab, et tal on mingit asja vaja kohe ja praegu, sest ta ei oska teisiti veel oma vajadust va\u0308ljendada. Mina aga ei oska liiga tihti u\u0308ldse o\u0308elda, et ma midagi vajan. Ma topin selle vajaduse kuskile su\u0308gavusse ning loodan, et see on ilmne u\u0308tlematagi. Kui pole, siis ma solvun teiste peale, sest nad ei ma\u0308rganud."}]